paragraph_text: Album je najavljen 2. rujna 2021. u prijenosu uživo na YouTubeu. Godine 2018. članovi ABBA-e najavili su da su snimili dvije pjesme, "I Still Have Faith in You" i "Don't Shut Me Down", koje su naknadno postale glavni singlovi s albuma. Skupina je također izjavila da će 27. svibnja 2022. u londonskom Queen Elizabeth Olympic Parku biti održan koncert na kojem će nastupati digitalizirani avatari njezinih članova uz pratnju deseteročlanog sastava.